Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2022/C 88/06)

Ezen értesítés közzétételére az (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül sor.

ÉRTESÍTÉS AZ EGYSÉGES DOKUMENTUMOT MÓDOSÍTÓ STANDARD MÓDOSÍTÁSRÓL

„Rioja”

PDO-ES-A0117-AM09

Az értesítés időpontja: 2021.11.25.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. A vegyes ültetvényekre vonatkozó tilalom

Leírás:

Az 1976. június 2-i rendelet hatálybalépését megelőzően különböző szőlőfajtákat termesztő ültetvényeket – ahol a gyakorlatban nem lehetséges a különböző fajták teljesen elkülönített szüretelése – betiltották.

A termékleírás 3. szakasza a) pontjának (1) bekezdése és az egységes dokumentum 5. szakaszának a) pontja ennek megfelelően módosult.

Ez egy standard módosítás, mivel nem sorolható az (EU) 2019/33 felhatalmazáson alapuló bizottsági rendelet 14. cikkének (1) bekezdésében meghatározott kategóriák egyikébe sem.

Indokolás:

Ezekre a vegyes ültetvényekre – ahol a fajtákat nem lehet külön-külön szüretelni – 1976 óta tilalom vonatkozik a „Rioja” oltalom alatt álló eredetmegjelöléssel ellátott bor előállításával kapcsolatban. Ez a módosítás azt jelenti, hogy a tilalom bekerül a megfelelő szabványba, azaz a termékleírásba.

2. A földterület besorolása és a szőlőültetvények változásainak bejelentése

Leírás:

Rögzítették, hogy a „Rioja” OEM Szabályozó Tanács feladata a termőterület szőlőültetvények telepítésére alkalmas földterületének besorolása, továbbá az új vagy újratelepített szőlőültetvények, valamint a termékleírásnak való megfelelést esetleg befolyásoló megváltozott körülmények miatti változások bejelentése.

Ez a módosítás a termékleírás 4. szakaszára vonatkozik és nem érinti az egységes dokumentumot.

Ez egy standard módosítás, mivel nem sorolható az (EU) 2019/33 felhatalmazáson alapuló bizottsági rendelet 14. cikkének (1) bekezdésében meghatározott kategóriák egyikébe sem.

Indokolás:

A Szabályozó Tanácsnak a „Rioja” OEM irányító és ellenőrző szerveként ellenőriznie kell azon földterületek tulajdonságait, amelyeken olyan szőlőültetvényeket telepítenek, amelyek szőlőtermése felhasználható az oltalom alatt álló bor előállításához. Azt is ellenőriznie kell, hogy az említett szőlőültetvények változásai megfelelnek-e a termékleírásnak.

3. Az „egyedi dűlőknek” nevezett új, kisebb földrajzi egységek meghatározása

Leírás:

A termékleírás számos új, kisebb földrajzi egységet ismert el, nevezett meg és határozott meg.

Ez a módosítás a termékleírás 4. szakaszát és az egységes dokumentum 6. szakaszát érinti.

Ez egy standard módosítás, mivel nem sorolható az (EU) 2019/33 felhatalmazáson alapuló bizottsági rendelet 14. cikkének (1) bekezdésében meghatározott kategóriák egyikébe sem.

Indokolás:

Az uniós jogszabály (az (EU) 2019/33 felhatalmazáson alapuló bizottsági rendelet 55. cikkének (2) bekezdése) értelmében a kisebb földrajzi egységeket pontosan meg kell határozni a termékleírásban és az egységes dokumentumban.

4. Az érlelő létesítményekre vonatkozó követelmények

Leírás:

A termékleírás kiegészült a borok érlelésére szolgáló létesítményekre vonatkozó következő követelményekkel: el kell kerülni a rezgéseket, biztosítani kell a létesítmények megfelelő szellőzését, továbbá bizonyos hőmérsékleti és páratartalom-határértékeket kell alkalmazni. A minimumkészletre, a hordók minimális számára és a hordók kapacitására vonatkozóan is követelményeket határoztak meg.

E módosítás a termékleírás 8. szakasza b) pontjának (10) és (11) bekezdésére vonatkozik és nem érinti az egységes dokumentumot.

Ez egy standard módosítás, mivel nem sorolható az (EU) 2019/33 felhatalmazáson alapuló bizottsági rendelet 14. cikkének (1) bekezdésében meghatározott kategóriák egyikébe sem.

Indokolás:

Ezekre az érlelő létesítményekre ellenőrzési és minőségi követelményeket határoztak meg.

EGYSÉGES DOKUMENTUM

1. A termék elnevezése

Rioja

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

5. Minőségi pezsgő

4. A bor(ok) leírása

1. Fehér- és rozé borok (száraz és félszáraz)

RÖVID SZÖVEGES LEÍRÁS

Fehérborok: szalmasárga, citruszöld árnyalattal, tiszta és csillogó. Zöld gyümölcsöket idéző, virágos és vegetális aromák, a szőlőfajtára jellemzően. Mérsékelten savas, friss érzetű.

Rozé borok: eperrózsaszín, enyhe málnaszín (a Crianza esetében lazacszín) árnyalattal, csillogó, tiszta. Piros bogyós gyümölcsöket idéző aroma, virágos jegyekkel. A savasság és a gyümölcsösség egyensúlyban van, a bor friss érzetet kelt a szájban.

Az aromák az érlelési folyamat során mindkét esetben keverednek a tölgyfahordó aromáival (vaníliás, pörkölt és füstös jegyek), a savasság pedig jól illeszkedik a fa pörkölt jegyeihez.

* Az alkoholtartalom az alterületektől és az érleléstől függően változik.

* Az egyévesnél idősebb borok esetében az illósavtartalom magasabb.

* A maximális SO 2 -tartalom 180 mg/l, ha a cukortartalom < 5 g/l.

* Az itt nem tárgyalt határértékek esetében a hatályos jogszabályi előírások alkalmazandók.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 10,5 Minimális összes savtartalom 3,5 g/l, borkősavban kifejezve Maximális illósavtartalom (milliekvivalens/liter) 13,3 Maximális összes kén-dioxid-tartalom (milligramm/liter) 240

2. Fehér- és rozé borok (félédes és édes)

RÖVID SZÖVEGES LEÍRÁS

Fehérborok: szalmasárga, citruszöld árnyalattal, tiszta és csillogó. Zöld gyümölcsöket idéző, virágos és vegetális aromák, a szőlőfajtára jellemzően. Mérsékelten savas, a fajtától függően friss és édes érzetű.

Rozé borok: eperrózsaszín, enyhe málnaszín (a Crianza esetében lazacszín) árnyalattal, csillogó, tiszta. Piros bogyós gyümölcsöket idéző aroma, virágos jegyekkel. A savasság és a gyümölcsösség egyensúlyban van, a fajtától függően a szájban friss és édes érzetű.

Az aromák az érlelési folyamat során mindkét esetben keverednek a tölgyfahordó aromáival (vaníliás, pörkölt és füstös jegyek), a savasság pedig jól illeszkedik a fa pörkölt jegyeihez.

* Az alkoholtartalom az alterületektől és az érleléstől függően változik.

* Az egyévesnél idősebb borok esetében az illósavtartalom magasabb.

* A maximális SO 2 -tartalom 180 mg/l, ha a cukortartalom < 5 g/l.

* Az itt nem tárgyalt határértékek esetében a hatályos jogszabályi előírások alkalmazandók.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 10,5 Minimális összes savtartalom 3,5 g/l, borkősavban kifejezve Maximális illósavtartalom (milliekvivalens/liter) 25 Maximális összes kén-dioxid-tartalom (milligramm/liter) 240

3. Vörösborok (száraz és félszáraz)

RÖVID SZÖVEGES LEÍRÁS

A fiatal borok bíborszínűek, lilás árnyalattal. A „Crianza” borok gránátvörösek és meggyszínűek. A „Reserva” borok meggyvörösek, rubin árnyalattal. A „Gran Reserva” borok rubinvörösek, vörösesbarna árnyalatokkal. Illat: intenzíven gyümölcsös, a szőlőfajtára jellemző és virágos illat, a „Crianza” borok esetében emellett a tölgyfahordó pörkölt illatjegyei. A „Reserva” és a „Gran Reserva” borok összetettebbek, fűszeres aromákkal. Íz: ízletes borok, a savasság/alkoholtartalom/tannintartalom kiegyensúlyozott. Az érleléssel a bor még simábbá válik, íze hosszabban tart.

* Az alkoholtartalom határértékei a területektől és az érleléstől függően változnak.

* Illósavtartalom: az egyévesnél idősebb száraz borok esetében 10 térfogatszázalékig legfeljebb 1 g/l, 10 térfogatszázalék felett pedig minden egyes újabb alkoholfok után 0,06 g/l.

* A maximális SO 2 -tartalom 140 mg/l, ha a cukortartalom < 5 g/l.

* Az itt nem tárgyalt határértékek esetében a hatályos jogszabályi előírások alkalmazandók.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 11,5 Minimális összes savtartalom 3,5 g/l, borkősavban kifejezve Maximális illósavtartalom (milliekvivalens/liter) 13,3 Maximális összes kén-dioxid-tartalom (milligramm/liter) 180

4. Minőségi pezsgő (fehér vagy rozé)

RÖVID SZÖVEGES LEÍRÁS

Olyan bor, amelyben folyamatosan szabadul fel a szén-dioxid, amely pohárba öntve apró buborékok formájában nyilvánul meg.

A minőségi pezsgő – akárcsak alapbora az első erjesztés után – tiszta, nincsenek benne lebegő részecskék, színe pedig a sárga vagy a rózsaszín valamilyen árnyalata.

Aromája friss és gyümölcsös, az aroma komplexitása annak köszönhető, hogy a második erjesztés során seprőn tartják. Ez leginkább a „Reserva” és a „Gran Añada” változatnál észrevehető. Mentesnek kell lennie minden hibától, különösen az oxidációból vagy redukcióból eredő hibáktól.

* Az itt nem tárgyalt határértékek esetében a hatályos jogszabályi előírások alkalmazandók.

* Maximális tényleges alkoholtartalom: 13 %.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 11 Minimális összes savtartalom 5,5 gramm/liter, borkősavban kifejezve Maximális illósavtartalom (milliekvivalens/liter) 10,83 Maximális összes kén-dioxid-tartalom (milligramm/liter) 140

5. Borkészítési eljárások

5.1. Különleges borászati eljárások

Művelési gyakorlat

A szőlőültetvény alapértelmezetten a negyedik vegetációs ciklusban fordul termőre (vagy ezt megelőzően előzetes engedéllyel).

Bizonyos esetek kivételével tilos vegyes ültetvények alkalmazása, ha nem lehetséges teljesen külön szüretelni a fajtákat.

Sűrűség: hektáronként legalább 2 850 – legfeljebb 10 000 tőke.

Metszési és művelési módok: hagyományos bakművelés és annak változatai, kettős kordonos művelés, csercsapos váltómetszés („rod and thumb”), egyes kordonos művelés, kettős Guyot-művelés (csak a Chardonnay, a Sauvignon Blanc, a Verdejo, a Maturana Blanca, a Tempranillo Blanco és a Turruntés esetében).

Maximális rügyterhelés: 12 rügy/tőke; az említett fehér fajták esetében 16 rügy, a Garnacha esetében pedig 14 rügy. Kivétel lehetséges.

Öntözés: megengedett. Augusztus 15. és a szüret között az öntözés kizárólag helyi rendszerekkel végezhető, és az öntözést a megkezdése előtt 24 órával írásban be kell jelenteni; esőztető öntözés engedéllyel lehetséges; egyéb öntözési módszerek nem engedélyezettek.

A minőségi pezsgő esetében a szőlőt kézzel kell szüretelni (a gépi szüretelés tilos).

Különleges borászati eljárás

A fajták aránya a bortípusonként:

VÖRÖS: bogyózott szőlő esetén legalább 95 %, egész fürtök esetén 85 % kékszőlő.

FEHÉR: 100 % fehérszőlő.

ROZÉ: legalább 25 % kékszőlő.

MINŐSÉGI PEZSGŐ (FEHÉR ÉS ROZÉ): fehér- és/vagy kékszőlőből. A rozéknak legalább 25 %-ban kell tartalmazniuk kékszőlőt.

A különböző színű szőlők opcionális keverésére a szállítást követően kerül sor.

A szőlő jellemzői: egészséges, a minimális természetes alkoholtartalom vörösborok esetében 11 térfogatszázalék, fehérborok esetében 10,5 térfogatszázalék, a minőségi pezsgő esetében pedig 9,5 térfogatszázalék.

Maximális hozam a feldolgozás során:

— Borok esetében 70 liter/100 kg leszüretelt szőlő. Ez kivételes esetekben bizonyos határokon belül változhat.

— Minőségi pezsgők esetében 62 liter/100 kg leszüretelt szőlő. Ez kivételes esetekben bizonyos határokon belül változhat.

— A „viñedo singular” (dűlőszelektált) megjelöléssel ellátott termékeknél 65 liter/100 kg leszüretelt szőlő. Eltérés nem engedélyezett.

A borkészítésre vonatkozó releváns korlátozás

Tilosak az alábbiak:

— nem megfelelő préseléssel kinyert must- vagy borfrakció felhasználása az eredetmegjelölés alá tartozó borok esetében,

— folyamatos szőlőprés, centrifugális szőlőzúzó gép, a szőlő előmelegítése vagy a must/bor melegítése törköly jelenlétében a színezőanyag kivonása céljából,

— tölgyfadarabkák használata a bor készítése, érlelése és tárolása során,

— különböző fajtájú borok házasítása a házasított boroktól eltérő bor készítése céljából.

Különleges borkészítési feltételek:

— Hordós erjesztés: kizárólag fehér- és rozé borok esetében alkalmazható, és a bornak legalább egy hónapig a hordóban kell maradnia.

— Szénsavas maceráció: vörösborok készítésénél a fehérszőlő aránya bogyózott szőlő esetében legfeljebb 5 %, egész fürtök esetében legfeljebb 15 % lehet.

— Minőségi pezsgő: a hagyományos módszerrel készül. A tirázs és a degorzsálás (seprőtlenítés) között a pezsgőnek legalább 15 hónapot kell megszakítás nélkül ugyanabban a palackban töltenie. A teljes készítési folyamatnak – a címkézést is beleértve – ugyanabban a borászatban kell végbemennie. A második erjesztés során a tényleges alkoholtartalom legfeljebb 1,5 tömegszázalékkal emelkedhet. Az expedíciós likőr legfeljebb 0,5 tömegszázalékkal növelheti a tényleges alkoholtartalmat. A degorzsálást követően a pezsgő szűrés nélkül áttölthető 0,75 literesnél kisebb vagy 3 literesnél nagyobb üvegpalackokba. A savtartalom-növelés és a színtelenítés tilos.

5.2. Maximális hozamok

1. Kékszőlőfajták

6 500 kilogramm szőlő hektáronként

2. Kékszőlőfajták

45,5 hektoliter/hektár

3. Fehér szőlőfajták

9 000 kilogramm szőlő hektáronként

4. Fehér szőlőfajták

63 hektoliter/hektár

5. A „viñedo singular” (dűlőszelektált) jelölést viselő borok készítéséhez használt kékszőlő

5 000 kilogramm szőlő hektáronként

6. A „viñedo singular” jelölést viselő borok készítéséhez használt kékszőlő

32,5 hektoliter/hektár

7. A „viñedo singular” jelölést viselő borok készítéséhez használt fehérszőlő

6 922 kilogramm szőlő hektáronként

8. A „viñedo singular” jelölést viselő borok készítéséhez használt fehérszőlő

44,99 hektoliter/hektár

6. Körülhatárolt földrajzi terület

RIOJA ALTA

La Rioja Autonóm Közösség

Ábalos

Alesanco

Alesón

Anguciana

Arenzana de Abajo

Arenzana de Arriba

Azofra

Badarán

Bañares

Baños de Río Tobía

Baños de Rioja

Berceo

Bezares

Bobadilla

Briñas

Briones

Camprovín

Canillas

Cañas

Cárdenas

Casalarreina

Castañares de Rioja

Cellórigo

Cenicero

Cidamón

Cihuri

Cirueña

Cordovín

Cuzcurrita de Río Tirón

Daroca de Rioja

Entrena

Estollo

Foncea

Fonzaleche

Fuenmayor

Galbárruli

Gimileo

Haro

Hervías

Herramélluri

Hormilla

Hormilleja

Hornos de Moncalvillo

Huércanos

Lardero

Leiva

Logroño

Manjarrés

Matute

Medrano

Nájera

Navarrete

Ochánduri

Ollauri

Rodezno

Sajazarra

San Asensio

San Millán de Yécora

San Torcuato

San Vicente de la Sonsierra

Santa Coloma

Sojuela

Sorzano

Sotés

Tirgo

Tormantos

Torrecilla sobre Alesanco

Torremontalbo

Treviana

Tricio

Uruñuela

Ventosa

Villalba de Rioja

Villar de Torre

Villarejo

Zarratón

Burgos Tartomány (Miranda de Ebro): El Ternero (enklávé)

RIOJA ORIENTAL (KELET-RIOJA)

La Rioja Autonóm Közösség

Agoncillo

Aguilar del Río Alhama

Albelda

Alberite

Alcanadre

Aldeanueva de Ebro

Alfaro

Arnedillo

Arnedo

Arrúbal

Ausejo

Autol

Bergasa

Bergasilla

Calahorra

Cervera del Río Alhama

Clavijo

Corera

Cornago

El Redal

El Villar de Arnedo

Galilea

Grávalos

Herce

Igea

Lagunilla de Jubera

Leza del Río Leza

Molinos de Ocón

Murillo de Río Leza

Muro de Aguas

Nalda

Ocón (La Villa)

Pradejón

Préjano

Quel

Ribafrecha

Rincón de Soto

Santa Engracia de Jubera (északi rész)

Santa Eulalia Bajera

Tudelilla

Villamediana de Iregua

Villarroya

Navarra Autonóm Közösség

Andosilla

Aras

Azagra

Bargota

Mendavia

San Adrián

Sartaguda

Viana

RIOJA ALAVESA

Álava tartomány

Baños de Ebro

Barriobusto

Cripán

Elciego

Elvillar de Álava

Labastida

Labraza

Laguardia

Lanciego

Lapuebla de La barca

Leza

Moreda de Álava

Navaridas

Oyón

Salinillas de Buradón

Samaniego

Villabuena de Álava

Yécora

A Lodosa településen, az Ebro jobb partján található szőlőültetvények, amelyeket 1991. április 29-én vettek fel a Szabályozó Tanács szőlőkataszterébe, fennállásukig a szőlőkataszterben maradnak.

A termőterületen található települések határainak esetleges változásai nem vonhatják maguk után a nyilvántartásba vett szőlőültetvényeknek a szőlőkataszterből való törlését.

A termőterületen belül vannak „viñedo singular” (egyedi dűlő) elnevezésű kisebb földrajzi egységek, amelyek mérete kisebb a település közigazgatási területénél, és amelyek állhatnak egyetlen kataszteri parcellából vagy több különböző parcellából, legalább 35 éves szőlőtőkékkel.

Az elismert egyedi dűlőket a 2019. június 28-i APA/816/2019 rendelet (Spanyol Hivatalos Közlöny, BOE 181., 2019. július 30.) melléklete (https://www.boe.es/boe/dias/2019/07/30/pdfs/BOE-A-2019-11186.pdf), a 2020. augusztus 3-i APA/780/2020 rendelet (BOE 214., 2020 augusztus 8.) melléklete (https://www.boe.es/boe/dias/2020/08/08/pdfs/BOE-A-2020-9446.pdf), a 2021. május 5-i APA/468/2021 rendelet (BOE 115., 2021. május 14.) melléklete (https://www.boe.es/boe/dias/2021/05/14/pdfs/BOE-A-2021-8011.pdf) és a 2021. május 5-i APA/468/2021 rendelet helyesbítése (BOA 137., 2021. június 9.) (https://www.boe.es/boe/dias/2021/06/09/pdfs/BOE-A-2021-9611.pdf) határozza meg.

7. Fontosabb borszőlőfajták

ALARIJE – MALVASÍA RIOJANA

ALBILLO POLGÁRMESTER – TURRUNTÉS

CHARDONNAY

GARNACHA BLANCA

GARNACHA TINTA

GRACIANO

MACABEO – VIURA

MATURANA BLANCA

MATURANA TINTA

MAZUELA

SAUVIGNON BLANC

TEMPRANILLO

TEMPRANILLO BLANCO

VERDEJO

8. A kapcsolat(ok) leírása

8.1. Bor

A Rioja Alta térségéből származó szőlőből készült borokra meghatározó hatással van az atlanti-óceáni éghajlat, amelynek következtében a borok testesek, alkoholtartalmuk közepes, savtartalmuk pedig magas, amely tulajdonságok miatt alkalmasak a hordós érlelésre. Ezen a területen a vegetációs ciklusban alacsonyabb a napsütéses órák száma, mint az eredetmegjelölés alá tartozó délebbi területeken, a csapadék mennyisége pedig nagyobb, ami közvetlenül befolyásolja a savtartalmat. Ezek a tényezők a Sierra de Cantabria által nyújtott védelemmel együtt még inkább erősítik e borok fent említett jellemzőit, függetlenül attól, hogy teljes egészében e területről származnak, vagy más területről származó borral vannak házasítva. A Rioja Alavesa térség borai az atlanti-óceáni és a mediterrán éghajlat együttes hatásának köszönhetően valamivel magasabb alkoholtartalommal rendelkeznek, mint a korábban említett borok; savtartalmuk kissé alacsonyabb, emellett sokoldalúbbak, tekintve, hogy fiatal borként is fogyaszthatók, de érlelésre is alkalmasak. A térségtől északra húzódó Sierra de Cantabria által biztosított védelem itt még jelentősebb. A napsütéses órák száma hasonlóan alakul, mint Rioja Altában, de a csapadék mennyisége valamivel alacsonyabb. Sokoldalúságuk miatt e borok a házasításra is ideálisak. Végezetül, a legdélebbi területet, Rioja Oriental térséget kevesebb csapadék és kifejezetten mediterrán éghajlat jellemzi, és a többi térséghez képest általában véve több napsütés éri. Az innen származó borok alkoholtartalma és extrakttartalma magasabb, és alkalmasak érlelésre szánt házasított borok készítésére, de fiatal borként is fogyaszthatók.

A különböző talajtípusok közül három dominál. Egyfelől az agyagos-meszes talajok az eredetmegjelölés alá tartozó terület legészakabb részén, amelyek a Crianza borok fő forrását jelentik Rioja Alavesa és Rioja Alta között. Másfelől ez utóbbi térségben és a Rioja Oriental területén alluviális és agyagos-vasas talajok is előfordulnak, amelyek az előzőekhez képest kevésbé testes borok előállításának kedveznek.

Ami a gazdasági szempontokat illeti, a régió GDP-jének 20 %-át a bortermelés adja. Emiatt és a régió régmúltban gyökerező bortermelése miatt elengedhetetlen a bortermelés fenntarthatósága és a fent leírt természeti feltételekből fakadó előnyök optimalizálása, különös tekintettel a borok érlelésének gyakorlatára, aminek következtében ez az egyik olyan régió a világon, ahol a legtöbb tölgyfahordó található.

8.2. Minőségi pezsgő

Bár a Rioja OEM elsősorban a csendes borairól ismert, néhány borászatban a 19. század közepe óta folyamatosan készítenek minőségi pezsgőt hagyományos eljárással, ami igazolja a szaktudást és a tapasztalatot.

A minőségi pezsgő készítésében a két legfontosabb tényező a frissesség és a savasság. Az eredetmegjelölés területe a Winkler-skála szerinti hűvösebb éghajlatú területen belül található, ami hozzájárul ahhoz, hogy a vegetációs ciklusok rövidek, és ez megfelelő fenolos érettséget eredményez magas alkoholtartalom nélkül; ezek a tulajdonságok pedig megfelelő alapot jelentenek a pezsgőkészítéshez.

9. További alapvető feltételek (csomagolás, címkézés, egyéb követelmények)

Jogi keret:

A nemzeti jogszabályokban

A további feltétel típusa:

Csomagolás a körülhatárolt földrajzi területen belül

A feltétel leírása:

A „Rioja” minősített eredetmegjelöléssel forgalomba hozandó borokat kizárólag a Szabályozó Tanács által nyilvántartásba vett borászatokban (bodegákban) palackozhatják, ellenkező esetben a bor nem viselheti az eredetmegjelölést.

Erre a követelményre azért van szükség, mert a végtermék minőségének romlása tekintetében magasabb a kockázat, ha a bort elszállítják és a termelési területen kívül palackozzák, mint amikor ezekre a műveletekre a termelési területen belül kerül sor. Ez a követelmény a Rioja borok kiváló hírnevének megóvására szolgál a borok különleges jellemzőinek és minőségének szigorúbb ellenőrzése révén, védve ezáltal az eredetmegjelölést, amely előnyt jelent az összes érintett termelő számára. A vonatkozó határozatot az Európai Unió Bíróságának 2000. május 16-i ítélete megerősítette.

Jogi keret:

A nemzeti jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A címkézésen jól láthatóan fel kell tüntetni a „RIOJA” szót. Közvetlenül a „RIOJA” szó alatt a következő tételeknek kell szerepelniük: „Denominación de Origen Calificada” (minősített eredetmegjelölés); a Szabályozó Tanács bélyegzője; a márkanév; a nyilvántartásba vett borászat neve, cégneve vagy kereskedelmi neve.

A borok forgalomba hozatala során, a hirdetésekben és a címkén tilos a hordóra („barrica”) és a fára („madera”) történő utalás, amennyiben az érlelési folyamatokra nem került sor.

Valamely terület vagy település neve akkor használható, ha a bor készítéséhez felhasznált szőlő onnan származik, és a bor készítésére, (adott esetben) érlelésére és palackozására is ott került sor. A bor készítéséhez használt szőlőnek legfeljebb 15 %-a származhat olyan nyilvántartásba vett szőlőültetvényekről, amelyek a bort készítő borászat elhelyezkedése szerinti területtel vagy településsel közvetlenül szomszédos településen találhatóak. Igazolni kell, hogy ez a százalékarány legalább 10 egymást követő éven át kizárólagos alapon az adott borászat rendelkezésére áll.

A minőségi pezsgő esetében a „Método Tradicional” (hagyományos módszer) kifejezésnek közvetlenül a cukortartalom alatt kell szerepelnie, és a betűméret nem lehet nagyobb a „Rioja” névhez használt betűméretnél.

A kötelező információkat feltüntető címkén a „Método Tradicional” (hagyományos módszer) kifejezés betűmérete nem lehet kisebb 0,3 cm-nél.

A „viñedo singular” (dűlőszelektált) kifejezésnek közvetlenül a védjegyként bejegyzett kifejezés alatt kell szerepelnie, a „Rioja” szó betűinél nem nagyobb és nem vastagabb, valamint nem feltűnőbb színű betűkkel.

Jogi keret:

A nemzeti jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A fentiek sérelme nélkül kötelezően be kell tartani az autonóm területeken átívelő területi hatállyal rendelkező eredetmegjelölésekről és oltalom alatt álló földrajzi jelzésekről szóló, 2015. május 12-i 6/2015. sz. törvény 17. cikke h) pontjának 4. alpontjával összhangban meghatározott, címkézésre vonatkozó minimumkövetelményeket.

A termékleíráshoz vezető link

https://www.mapa.gob.es/es/alimentacion/temas/calidad-diferenciada/dop-igp/htm/dop_rioja.aspx

(1) HL L 9., 2019.1.11., 2. o.